open-index/open-wikipedia-markdown huggingface dataset:
Χρυσό κόσμημα (Βρετανικό Μουσείο, αρ. 746)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 746 χρυσό κόσμημα με λιονταροκεφαλή και διάκοσμο από πουλιά που αναφέρεται ότι βρέθηκε στην Αίγινα (ανήκει στον «θησαυρό της Αίγινας»).
## Περιγραφή
Το ολόχρυσο κρεμαστό κόσμημα έχει ως κεντρικό χαρακτηριστικό στοιχείο μια λιονταροκεφαλή με μυτερά αυτιά. Δεξιά και αριστερά υπάρχουν οπές για δακτύλιο. Ο λαιμός του λιονταριού είναι διακοσμημένος με χρυσό σύρμα που σχηματίζει κύκλους και εφαπτόμενες γραμμές. Από τη λιονταροκεφαλή είναι αναρτημένες τέσσερις χρυσές αλυσιδίτσες από πλεγμένο ολόχρυσο σύρμα. Δύο αλυσιδίτσες καταλήγουν σε ολόχρυσες πάπιες που πετάν, ενώ οι άλλες δύο καταλήγουν σε ολόχρυσα αυγά. Κάτω από την λιονταροκεφαλή είναι στερεωμένο με σύρμα ένα ολόχρυσο καλάθι, που είναι διακοσμημένο με τρία ζευγάρια ραβδωτές γραμμές. Στο καλάθι κρέμονται επίσης τρεις ολόχρυσες πλεκτές αλυσιδίτσες που καταλήγουν σε πάπιες που πετούν.

## Βιβλιογραφία
* Evans, loc. cit., p. 205 f. (d), fig. 7 
* Perrot et Chipiez, loc. cit., p. 241, fig. 108
## Πηγές

* 

## Εξωτερικοί σύνδεσμοι
* Παρουσίαση του κοσμήματος από το Βρετανικό Μουσείο

Κατηγορία:Μινωική τέχνη
Κατηγορία:Θησαυρός της Αίγινας
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Αττική
Καλαθοσφαίριση στους Θερινούς Ολυμπιακούς Αγώνες 1980

Τα **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1980|22ης Ολυμπιάδας]]** διεξήχθησαν στη Μόσχα μεταξύ 20-30 Ιουλίου 1980, με τη συμμετοχή δώδεκα εθνικών ομάδων ανδρών (10ο τουρνουά) και έξι γυναικών (2ο). Κύρια έδρα της διοργάνωσης ήταν το αχανές κλειστό στάδιο των ολυμπιακών εγκαταστάσεων (Ολιμπίσκι), ενώ για κάποιους αγώνες χρησιμοποιήθηκε επίσης το γήπεδο της ΤΣΣΚΑ.

Οι Αγώνες της Μόσχας πραγματοποιήθηκαν μέσα σε τεταμένο ψυχροπολεμικό κλίμα. Ήδη από τον Ιανουάριο του 1980, ο Αμερικανός πρόεδρος Τζίμι Κάρτερ είχε απειλήσει με μποϊκοτάζ, εάν η Σοβιετική Ένωση δεν ανακαλούσε τον στρατό της από το Αφγανιστάν. Τον Απρίλιο η απειλή έγινε πράξη, με αρκετές χώρες του δυτικού μπλοκ, του Αραβικού Συνδέσμου και την Κίνα να ανακοινώνουν ότι δε θα στείλουν αθλητές στη Σοβιετική Ένωση. Δεν ήταν η πρώτη φορά που οι Αγώνες γνώριζαν οργανωμένο μποϊκοτάζ, ήταν όμως η πρώτη που αυτό είχε τόσο μεγάλη επίπτωση στα μπασκετικά τουρνουά - π.χ. στους άνδρες αποχώρησαν οι μισοί από τους αρχικούς συμμετέχοντες.

Στο καθαρά αγωνιστικό σκέλος, νικήτρια στους άνδρες αναδείχθηκε η Γιουγκοσλαβία, για πρώτη και μοναδική φορά στην ιστορία της. Στις γυναίκες επικράτησε η Σοβιετική Ένωση, επαναλαμβάνοντας την επιτυχία των Ολυμπιακών του Μόντρεαλ.

## Πίνακας μεταλλίων

## Κατάταξη


1980
Μέλισσα (Βρετανικό Μουσείο, αρ. 1239)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1239 ολόχρυσο κόσμημα σε σχήμα μέλισσας από την Κρήτη.
## Περιγραφή
Το ολόχρυσο κόσμημα έχει μορφή μέλισσας. Αποτελείται από ολόχρυση πλάκα, στην οποία είναι συγκολλημένο το σώμα του εντόμου. Το επάνω μέρος του σώματος είναι επεξεργασμένο σε διακόσμηση κόκκους. Στη θέση των σύνθετων οφθαλμών είναι επεξεργασμένες δύο κοιλότητες, οι οποίες ίσως αρχικά ήταν γεμισμένες με γυαλόκολλα.  Επίσης στη ράχη είναι κενή μια στρογγυλή κοίλη επιφάνεια, που περικλείεται από ολόχρυσο σύρμα σε σχήμα κύκλου. Γενικώς τα χαρακτηριστικά του σώματος και των φτερών είναι επιμελημένα με ολόχρυσο σύρμα και κόκκους. 
## Βιβλιογραφία
* Perrot et Chipiez, III., p. 829, fig. 592 ; Journ. Hell. Stud., XV. (1895), p. I.
## Εξωτερικοί σύνδεσμοι
* Παρουσίαση στο Βρετανικό Μουσείο
## Πηγές

* 

Κατηγορία:Έργα γλυπτικής
Κατηγορία:Μυκηναϊκή τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Ελλάδα
Ζλάτα

**Ζλάτα** είναι γυναικείο όνομα συνηθισμένο σε χώρες όπου κυριαρχούν οι Σλαβικές γλώσσες. Το όνομα αυτό σημαίνει «χρυσή» και θεωρείται ότι προέρχεται από την ελληνική λέξη.

Στη Ρωσία, σύμφωνα με το Γρηγοριανό ημερολόγιο γιορτάζεται στις 26 και στις 31 Οκτωβρίου.

Το αντίστοιχο ανδρικό όνομα είναι Ζλάταν.

## Αναφορές


Κατηγορία:Γυναικεία ονόματα
Καλαθοσφαίριση στους Θερινούς Ολυμπιακούς Αγώνες 1980 / άνδρες

Το **τουρνουά [[καλαθοσφαίριση]]ς ανδρών της [[Θερινοί Ολυμπιακοί Αγώνες 1980|22ης Ολυμπιάδας]]** έλαβε χώρα στη Μόσχα από τις 20 έως τις 30 Ιουλίου 1980, με τη συμμετοχή δώδεκα εθνικών ομάδων. Οι αγώνες σημαδεύτηκαν από την αποχή προηγμένων μπασκετικά χωρών (με μπροστάρισσες τις ΗΠΑ) για πολιτικούς λόγους. 

Το σύστημα διεξαγωγής άλλαξε ελαφρώς σε σχέση με το πρόσφατο παρελθόν: Μετά την συνήθη φάση των ομίλων, καταρτίστηκαν νέοι όμιλοι για την τελική κατάταξη, ενώ αγώνες νοκ-άουτ έγιναν μόνο για τα μετάλλια μεταξύ αυτών που είχαν αρχικά τερματίσει στις πρώτες θέσεις της β' φάσης. Νικήτρια αναδείχθηκε τελικά η Γιουγκοσλαβία, δεύτερη η Ιταλία και τρίτη η οικοδέσποινα Σοβιετική Ένωση. Ήταν το πρώτο - και μοναδικό - χρυσό για τους Γιουγκοσλάβους στην ιστορία του τουρνουά, καθώς και το πρώτο ολυμπιακό μετάλλιο για τους Ιταλούς.

## Συμμετέχοντες

Αρχικά η FIBA είχε παραχωρήσει αυτοδίκαιη πρόκριση στη Σοβιετική Ένωση (διοργανώτρια), στις Ηνωμένες Πολιτείες (απερχόμενοι ολυμπιονίκες) και τη Γιουγκοσλαβία (παγκόσμια πρωταθλήτρια 1978). Εννέα ακόμα εισιτήρια δόθηκαν από τις επιμέρους διοργανώσεις των ηπειρωτικών ζωνών. Λίγους όμως μήνες πριν τους Αγώνες, πέντε ομάδες αποσύρθηκαν λόγω του μποϊκοτάζ και αναπληρώθηκαν.

## Προκριματικός γύρος

* Χωρισμός με κλήρωση και πρόνοια ομοιόμορφης κατανομής για ομάδες από την ίδια ήπειρο.
* Κριτήρια κατάταξης ισοβαθμούντων (ιεραρχικά): νίκες στους μεταξύ τους αγώνες, πηλίκο Π+ διά Π- στους μεταξύ τους αγώνες, πηλίκο Π+ διά Π- στο σύνολο των αγώνων.

## Κατάταξη θέσεων 7 - 12
* Ομάδες από τον ίδιο προκριματικό όμιλο δεν αναμετρώνται ξανά, αλλά «μεταφέρουν» το μεταξύ τους αποτέλεσμα (με πλάγια στον πίνακα αποτελεσμάτων).
* Για ισοβαθμίες, ίδια κριτήρια με την προκριματική φάση.

## Ημιτελικός γύρος

* Ομάδες από τον ίδιο προκριματικό όμιλο δεν αναμετρώνται ξανά, αλλά «μεταφέρουν» το μεταξύ τους αποτέλεσμα (με πλάγια στον πίνακα αποτελεσμάτων).
* Για ισοβαθμίες, ίδια κριτήρια με την προκριματική φάση.

## Τελικός γύρος
**Ολιμπίσκι, 30 Ιουλίου**

## Τελική κατάταξη
Ο αριθμός νικών - ηττών έχει στατιστική μόνο σημασία

## Εξωτερικοί σύνδεσμοι
* 1980 Olympic Games: Tournament for Men - επίσημος ιστοχώρος της FIBA

1980
Βοών

Η **Βοών** (Βοὥν) ήταν ένα αρχαίο αιγυπτιακό οχυρό, χτισμένο στη δυτική όχθη του Νείλου. Ήταν ένα από τα πολλά μιας αλυσίδας οχυρών, τα οποία στην αιγυπτιακή τέχνη δεν παρουσιάζονταν ποτέ υπό πολιορκία. Θεωρείται ένα από το πιο φοβερά οχυρά όλων των εποχών.

## Ιστορία
Χτισμένο γύρω στο 1950 π.Χ. κοντά στο Δεύτερο Καταρράκτη του Νείλου, στη δυτική όχθη του ποταμού, τα τείχη του δεν ξεπεράστηκαν επί 3.000 χρόνια. Επί 200 χρόνια βρισκόταν στα χέρια των Αιγυπτίων οι οποίοι το εγκατέλειψαν μόνο όταν, έχοντας υποστεί εισβολή στο βορρά, παραιτήθηκαν από την κατοχή της βόρειας Νουβίας.

Μετά το Β' Παγκόσμιο Πόλεμο, ο Άγγλος Αιγυπτιολόγος Γουόλτερ Μπράιαν Έμερυ διεξήγαγε ανασκαφές στη Βοών. Σήμερα, το φρούριο έχει πλημμυρίσει από τα νερά της λίμνης Νάσερ που δημιουργήθηκε μετά την κατασκευή του Φράγματος του Ασουάν, το 1864.

## Αρχιτεκτονική
Η Βοών ήταν προϊόν μιας εποχής αναρχίας, κατά την οποία οι τοπικοί αρχηγοί άρχισαν να προστατεύουν τα φρούρια τους με βαθιές τάφρους και ψηλά τείχη. Οι Αιγύπτιοι μηχανικοί κατασκεύασαν ένα εξωτερικό οχυρό κι ένα εσωτερικό τείχος από πληνθόλιθους, και τα δύο προστατευμένα από τάφρους. Ήταν παράλληλα εφοδιασμένα με κωνικές πολεμίστρες για την προστασία των τοξοτών. Σε περίπτωση πολιορκίας, ένας κινητός διάδρομος στη δυτική πύλη του φρουρίου ελκόταν μέσα.

Το φρούριο περιλάμβανε στρατώνες, εμπορική περιοχή και καταλύματα αξιωματικών. Επίσης, υπήρχε και ναός προς τιμήν του Ώρους, προστάτη του φρουρίου.

## Σημασία
Οι βασιλείς της 12ης Δυναστείας (1991-1803 π.Χ.) επέκτειναν τα σύνορα του αιγυπτιακού κράτους περίπου 725 χιλιόμετρα πέρα από το Ασσουάν, κι έτσι οικοδομήθηκε μια σειρά ογκωδών, πλινθόκτιστων φρουρίων για την προστασία των συνόρων με τη Νουβία. Η περιοχή αυτή ήταν πλούσια σε χρυσό, και ουσιαστικά το φρούριο της Βοών εξασφάλιζε τη μεταφορά του στις αποθήκες του Φαραώ, ενώ φρόντιζε και τη μεταφορά χαλκού που εξορυσσόταν κοντά στο ίδιο το οχυρό. Επιπλέον, το φρούριο δεχόταν συχνά αιγυπτιακά πολεμικά και εμπορικά πλοία.


Αρχείο:Buhen3.jpg|Αναπαράσταση της βόρειας πλευράς του οχυρού
Αρχείο:Buhen.jpg|Μακέτα του φρουρίου σε μουσείο του Ασουάν


## Πηγές
*Scott Steedman (μτφρ. Δήμος Αυγερινός). *Αρχαία Αίγυπτος*. Εκδόσεις Πατάκη. Αθήνα 1998. ISBN 960-600-099-0
**Time-Life Παγκόσμια Ιστορία*. Τόμος 1. Εκδόσεις Κ. Καπόπουλος. Αθήνα 1993

## Παραπομπές


## Εξωτερικοί σύνδεσμοι

*Learning Sites
*LookLex Encyclopedia 
*The Global Egyptian Museum

Κατηγορία:Κάστρα της Αιγύπτου
Κατηγορία:Αρχαιολογικοί τόποι στην Αίγυπτο
Άγγελος Κατακουζηνός

Ο **Άγγελος Κατακουζηνός** (1904 - 1982) ήταν Έλληνας ψυχίατρος - νευρολόγος.

## Βιογραφικά στοιχεία

Γεννήθηκε στη Λέσβο και μεγάλωσε στη Σμύρνη. Αδελφός του ήταν ο Ιωάννης Κατακουζηνός, ιδιοκτήτης ξυλουργίας και πατέρας της Λήδας Κατακουζηνού - Βαρδινογιάννη. Φοίτησε στην Ευαγγελική Σχολή και άρχισε να σπουδάζει ιατρική στο Μονπελιέ ολοκληρώνοντας τελικά τις σπουδές του στο Παρίσι  ( δώδεκα χρόνια συνολικά) στα νοσοκομεία Νεκέρ και Σαλπετριέρ. Επέστρεψε στην Ελλάδα, εργάστηκε στην Κλινική Παμμακαρίστου και ίδρυσε μια από τις πρώτες ψυχιατρικές κλινικές στην Ελλάδα στο νοσοκομείο Ευαγγελισμός όντας από τους πρώτους που χρησιμοποίησε την ναρκοαναλυτική μέθοδο. Απέκτησε διεθνή φήμη προσελκύοντας διάσημους πελάτες μεταξύ των οποίων ο Αριστοτέλης Ωνάσης, ο Αλμπέρ Καμύ κ.α. Υπήρξε καθηγητής ψυχιατρικής στο Πανεπιστήμιο του Παρισιού, μέλος της Γαλλικής Ακαδημίας καθώς και μέλος της Λεγεώνας της Τιμής. Αντίθετα στην Ελλάδα δεν κατάφερε να εκλεγεί καθηγητής στο Πανεπιστήμιο Αθηνών καθώς σύμφωνα με το σκεπτικό του εκλεκτορικού σώματος *«ήταν υπερβολικά καλός ομιλητής, πειστικός και διαυγής, συνεπώς ικανός να αποπροσανατολίσει του φοιτητές»*. Το 1979 προτάθηκε για μέλος της Ακαδημίας Αθηνών αλλά δεν έγινε δεκτός.

Παράλληλα με την ακαδημαϊκή του δραστηριότητα ανέπτυξε αξιόλογη πολιτιστική δράση. Υπήρξε ιδρυτής του Γαλλοελληνικού Ινστιτούτου καθώς και της Ελληνοαμερικανικής Ένωσης, της οποίας διετέλεσε πρόεδρος. Το 1955 εισήλθε στο διοικητικό συμβούλιο του ελληνικού Ινστιτούτου Παστέρ και το 1961 διετέλεσε αντιπρόεδρος αυτού. Καθοριστικές ήταν οι πρωτοβουλίες του για την προώθηση του ζωγράφου Θεόφιλου. Το σπίτι του υπήρξε ένα από τα σημαντικότερα φιλολογικά σαλόνια της εποχής ενώ ήταν προσωπικός φίλος με τους Γεώργιο Σεφέρη, Οδυσσέα Ελύτη, Νίκο Χατζηκυριάκο - Γκίκα, Ανδρέα Εμπειρίκο κ.α. Το 1997 μετά τον θάνατο της γυναίκας του, η οικία τους επί της λεωφόρου Βασιλίσσης Αμαλίας δωρήθηκε στο ίδρυμα Άγγελου και Λητώς Κατακουζηνού για να λειτουργήσει ως μουσείο.

Απεβίωσε στις 28 Αυγούστου 1982 στην Αθήνα. Ήταν παντρεμένος με την συγγραφέα Λητώ Πρωτόπαππα και δεν είχε παιδιά.

## Παραπομπές


## Εξωτερικοί σύνδεσμοι
* συνέντευξη Λητώς Κατακουζηνού, από το αρχείο της ΕΡΤ

Κατηγορία:Έλληνες νευρολόγοι
Κατηγορία:Έλληνες ψυχίατροι
Κατηγορία:Ιππότες της Λεγεώνας της Τιμής
Φεμινιστική Επιστημονική Φαντασία

**Φεμινιστική Επιστημονική Φαντασία** είναι μια υποκατηγορία της επιστημονικής φαντασίας η οποία επικεντρώνεται στον κοινωνικό ρόλο των γυναικών. Θέτει ερωτήματα σχετικά με τους τρόπους που η κοινωνία κατασκευάζει ρόλους ανάλογα με το φύλο, σχετικά με τη σημασία της αναπαραγωγής στις άνισες σχέσεις μεταξύ γυναικών και ανδρών. Κάποια από τα πιο ενδιαφέροντα έργα φεμινιστικής επιστημονικής φαντασίας έχουν καταπιαστεί με τα θέματα αυτά μέσω της αναπαράστασης ουτοπικών κοινωνιών, όπου τέτοιες ανισότητες φύλου δεν υπάρχουν, ή μέσω αναπαράστασης δυστοπιών, όπου οι ανισότητες φύλου είναι ιδιαιτέρως έντονες. Στην δεύτερη περίπτωση, συναντάμε την ανάγκη για συνέχεια στο φεμινιστικό πολιτικό έργο.

## Λογοτεχνία
Οι γυναίκες συγγραφείς παίζουν κεντρικό ρόλο στην επιστημονική φαντασία και τη λογοτεχνία φαντασίας, με συχνή αναφορά σε θέματα κοινωνικού φύλου. Μια από τις πρώτες δημιουργούς ήταν η Μαίρη Σέλλεϋ, το μυθιστόρημα της οποίας *[[Φρανκενστάιν]]* (1818) επικεντρώνεται στην ασεξουαλική δημιουργία ζωής.

Με το δεύτερο φεμινιστικό κύμα μετά το 1960, ο κοινωνικός ρόλος των γυναικών επαναπροσδιορίστηκε. Δύο σημαντικά έργα της περιόδου αυτής είναι το *Αριστερό Χέρι του Σκοταδιού* της Ούρσουλα Λε Γκεν (1969) και το *The Female Man* (1970) της Τζοάννα Ρας. Και οι δυο συγγραφείς ήταν πρωτοποριακές φωνές φεμινιστικής κριτικής την περίοδο αυτή, ιδιαίτερα μέσω δοκιμίων που εκδόθηκαν στις συλλογές *The Language of the Night* (Λε Γκεν, 1979) και *Πως να καταπιέσετε το Συγγραφικό έργο των Γυναικών* (Ρας, 1983).

Άλλες εκπρόσωποι περιλαμβάνουν την Οκτάβια Μπάτλερ και την Μάργκαρετ Άτγουντ.

## Πηγές
* Δόμνα Παστουρματζή "Φεμινιστική Επιστημονική Φαντασία." Η Λογοτεχνία Σήμερα, Όψεις, Αναθεωρήσεις, Προοπτικές. Επιμ. Άντα Κατσίκη-Γκίβαλου. Αθήνα: Ελληνικά Γράμματα, 2004. 697-704.
* Δόμνα Παστουρματζή "Ursula K. Le Guin" (βιο-εργογραφία). Oι Pαψωδοί της Γνώσης. Tης Oύρσουλα Λε Γκεν. Mετ. Bαγγέλης Kατσάνης. Aθήνα: Parsec, 2000. 7-18.
* Δόμνα Παστουρματζή "Octavia E. Butler: Η πρώτη μαύρη συγγραφέας επιστημονικής φαντασίας στις ΗΠΑ." Φανταστικά Χρονικά 16 (Χειμώνας 2010-2011): 24-30.
* Haraway, Donna "Science, technology and socialist-feminism in the late twentieth century", in The cybercultures reader, 2000
* Larbalestier,Justine (ed.) *Daughters of Earth: Feminist Science Fiction in the Twentieth Century* Wesleyan University Press 0819566764
* Sturgis, Susanna. Octavia E. Butler: June 22, 1947–February 24, 2006: The Women's Review of Books, 23(3): 19 May 2006.

## Εξωτερικοί σύνδεσμοι
Feministsf.org 
Feminist SF wiki

*
Χημική συγγένεια

Στη Χημεία με τον όρο **χημική συγγένεια** χαρακτηρίζεται γενικά η δύναμη που φέρεται να συγκρατεί ενωμένα τα άτομα μιας χημικής ένωσης.

## Ιστορικό
Πρώτος που εισήγαγε την έννοια της χημικής συγγένειας στη Χημεία ήταν ο Ολλανδός χημικός και ιατρός Χέρμαν Μπούρχαφε. Τις ιδέες αυτού επεξεργάστηκε στη συνέχεια ο Γάλλος χημικός Ετιέν Ζοφρουά δημοσιεύοντας το 1718 πίνακα χημικών συγγενειών που έφερε τον τίτλο "*Πίνακας παρατηρηθέντων σχέσεων μεταξύ διαφόρων ουσιών*". Τούτου έλαβε γνώση και ο Νεύτων ο οποίος και τον θεώρησε ως ειδική περίπτωση της παγκόσμιας έλξης. 
Ο Γάλλος χημικός Κλωντ Μπερτολέ μελετώντας περισσότερο τις σχέσεις αυτές κατέληξε στο συμπέρασμα ότι οι εν λόγω δυνάμεις έλξης ή άπωσης στις χημικές ουσίες καθώς και οι κατά βάρος ποσότητες των αντιδρώντων σωμάτων ουσιών διαδραματίζουν σπουδαίο και καθοριστικό ρόλο στη γενικότερη εξέλιξη των χημικών φαινομένων.
Αργότερα όταν ο Βρετανός χημικός Χάμφρεϋ Ντέιβυ πέτυχε την παρασκευή αλκαλίων με ηλεκτρόλυση τηγμάτων των υδροξειδίων τους η χημική συγγένεια θεωρήθηκε από αρκετούς μελετητές, μεταξύ των οποίων και από τον Σουηδό χημικό Ιωάννη Μπερτσέλιους, ότι είναι αποτέλεσμα ηλεκτρικών έλξεων.

## Σύγχρονη άποψη
Κατά τις σύγχρονες αντιλήψεις της Χημείας η χημική συγγένεια αποτελεί μετρήσιμο μέγεθος. Συνήθης εκδήλωσή της είναι η έκλυση θερμότητας, που συνοδεύει μια χημική αντίδραση. Συνεπώς το ποσόν της θερμότητας αποτελεί εν προκειμένω μέτρο της χημικής συγγένειας. Η μέθοδος όμως αυτή προσδιορισμού της χημικής συγγένειας δεν είναι γενικής  ισχύος από το γεγονός ότι  υφίστανται  και χημικές αντιδράσεις που αντίθετα απορροφούν θερμότητα. Εξάλλου στις περιπτώσεις χημικής ισορροπίας   σε αμφίδρομες αντιδράσεις είναι αδύνατος αυτός ο προσδιορισμός. Κατά συνέπεια η εν λόγω χημική ισορροπία δημιουργεί μια σταθερή κατάσταση που έχει να κάνει, σύμφωνα και με την θερμοδυναμική,  με την ενθαλπία και μάλιστα με την ελάχιστη τιμή της.

## Μέτρηση
Επομένως ως μέτρο της χημικής συγγένειας μπορεί να ληφθεί η μείωση της ελεύθερης ενθαλπίας ενός συστήματος μεταξύ της αρχικής κατάστασης της αντίδρασης και της τελικής επί των προϊόντων τη αντίδρασης εκφραζόμενη σε μονάδες τζάουλ.

## Πηγές
* "Εγκυκλοπαίδεια Πάπυρος Larousse Britannica" τομ.55ος, σελ.346.

## Εξωτερικοί σύνδεσμοι
* "Ίδρυση και ανάπτυξη της ιδέας του χημική συγγένεια" . Ιστορία των επιστημονικών ιδεών . 2:15 ff. 
*Χημική συγγένεια και το Απόλυτο μηδέν - 1920 βραβείο Νόμπελ στη Χημεία Ομιλία Παρουσίαση από τον Gerard de Geer
*"Στοιχεία, Αρχές και η αφήγηση της Affinity - Αναθεώρηση Δοκίμιο"

συγγένεια
συγγένεια
Γουλιέλμος Άμποτ

Ο **Γουλιέλμος Άμποτ** ( 1906- 2001) ήταν αστρονόμος και πεζογράφος.

Γεννήθηκε στην Αθήνα το 1906, γιος του Νέλσονα Άμποτ και της Ευγενίας, με καταγωγή τη Θεσσαλονίκη. Σπούδασε φυσική και μαθηματικά στο Πανεπιστήμιο Αθηνών και μετεκπαιδεύτηκε στο Γαλλικό Ινστιτούτο Αστροφυσικής, στο Πανεπιστήμιο του Μίσιγκαν στις ΗΠΑ και την Αλάσκα. Κατά τη διάρκεια των φοιτητικών του χρόνων ταξίδεψε στη Συρία, τη Μεσοποταμία και την Κεντρική Αφρική. Διετέλεσε υφηγητής της Αστρονομίας στο Πανεπιστήμιο Αθηνών το 1948, ενώ παράλληλα δίδασκε και στην Αναργύρειο Σχολή Σπετσών. Επίσης δίδαξε στο γεωφυσικό ινστιτούτο της Αλάσκα.

Μεταπολεμικά, εγάστηκε σε έργα ανακατασκευής του βομβαρδισμένου λιμανιού του Πειραιά. Μέλος της Διεθνούς Αστρονομικής Ενωσης και της Αμερικανικής Αστρονομικής Εταιρείας, έχει πάρει μέρος σε πολλά συνέδρια Αστρονομίας.

Παράλληλα με την επιστημονική του δραστηριότητα, ο Αμποτ επιδόθηκε και στη λογοτεχνία. Το μυθιστόρημα "Γη και Νερό" (1936), με επίκεντρο τις ιστορίες των χανσενικών στο νησί της Σπιναλόγκας, προκάλεσε ευμενή σχόλια για το νεωτερικό του ύφος και την προβληματική του πάνω σε σύγχρονα πολιτικά και κοινωνικά ζητήματα της Ελλάδος και του κόσμου γενικότερα. "Η Επιδρομή" (1946) αναφέρεται στον Μακεδονικό Αγώνα και το "Δημήτριος Γαβριήλ" (1960), ένα χρονικό του ξενητεμού, σύμφωνα με το χαρακτηρισμό του ίδιου του συγγραφέα, τιμήθηκε με το Κρατικό Βραβείο Μυθιστορήματος. Είναι η ζωή ενός αστού της Διασποράς, ο οποίος είναι ταυτόχρονα και ένας χαρακτηριστικός τύπος Ελληνα. Ακολούθησαν τα μυθιστόρηματα "Ιόλη" (1970), "Συμεώνοφ" (1974), που τιμήθηκε με το βραβείο της Ακαδημίας Αθηνών, και τα διηγήματα "Εγώ ο Νόμος", για το οποίο έλαβε το Κρατικό Βραβείο Διηγήματος (1977).

Πέθανε στην Αθήνα το 2001.

## Πηγές
*
*

## Παραπομπές


Κατηγορία:Έλληνες αστρονόμοι
Κατηγορία:Έλληνες συγγραφείς του 20ού αιώνα
Περιφερειάρχης Στερεάς Ελλάδας

Ο **Περιφερειάρχης της Στερεάς Ελλάδας** είναι ο αιρετός επικεφαλής στην Περιφέρεια της Στερεάς Ελλάδας όπως προκύπτει από τον νόμο 3852/2010 «*Νέα Αρχιτεκτονική της Αυτοδιοίκησης και της Αποκεντρωμένης Διοίκησης - [[Πρόγραμμα Καλλικράτης]]*». Ο σημερινός περιφερειάρχης είναι ο Φάνης Σπανός που υποστηρίζεται από τη Νέα Δημοκρατία και ανέλαβε το αξίωμα την 1η Σεπτεμβρίου του 2019 ύστερα από τις Περιφερειακές εκλογές του 2019.

## Ιστορία
Ο πρώτος εκπρόσωπος της Περιφέρειας Στερεάς Ελλάδας ήταν ο Κωνσταντίνος Καρύδας ο οποίος υπήρξε Υφυπουργός και Περιφερειακός Διοικητής της Πελοποννήσου και της Δυτικής Στερεάς Ελλάδος το διάστημα 26 Αυγούστου 1971 έως 26 Νοεμβρίου 1973 (επί χούντας)
ύστερα από την μεταρρύθμιση του 1971 που προέβλεπε την διαίρεση της Ελλάδος σε 7 περιφερειακές διοικήσεις.

Ύστερα από την εφαρμογή του Προγράμματος Καλλικράτης που τέθηκε σε ισχύ την 1η Ιανουαρίου 2011 και προέβλεπε πλήρη δημοσιονομική και διοικητική αυτοτέλεια με αιρετό περιφερειάρχη και συμβούλιο πρώτος Περιφερειάρχης εκλέχτηκε ο Κλέαρχος Περγαντάς του ΠΑΣΟΚ μετά από τις πρώτες Περιφερειακές εκλογές που διεξήχθησαν στις 7 Νοεμβρίου 2010 και οι επαναληπτικές στις 14 Νοεμβρίου 2010. Ο Κλέαρχος Περγαντάς αντικατέστησε την Κατερίνα Διαμαντοπούλου που ήταν περιφερειάρχης από τις 9 Δεκεμβρίου 2009 και επικράτησε του Αθανάσιου Χειμάρα με ποσοστό 39,02% (α' γύρος) και 52,93% (β' γύρος) έναντι 35,20% (α' γύρος) και 47,07% (β' γύρος).

## Κατάλογος

## Δείτε επίσης
*Περιφέρεια Στερεάς Ελλάδας

## Παραπομπές


## Εξωτερικοί σύνδεσμοι
*Επίσημη ιστοσελίδα της Περιφέρειας Στερεάς Ελλάδας

Κατηγορία:Περιφέρεια Στερεάς Ελλάδας
Στερεας Ελλαδας
Πρωτάθλημα Ε.Π.Σ. Πειραιώς 1937-38

Στο πρωτάθλημα της **[[Ε.Π.Σ. Πειραιώς]] 1937-38** πρωταθλητής αναδείχθηκε και πάλι ο **[[Ολυμπιακός Σ.Φ.Π. (ποδόσφαιρο)|Ολυμπιακός]]** που μετείχε στο Πανελλήνιο πρωτάθλημα ποδοσφαίρου ανδρών 1937-1938, το οποίο κατέκτησε. Με τη λήξη της περιόδου στα 14 "ιδρυτικά μέλη" της Ένωσης, σύμφωνα με το καταστατικό του 1931, προστέθηκαν τρία ακόμα ο Πανελευσινιακός και οι ΑΟ Παλαιάς Κοκκινιάς , Κεραμεικός ανεβάζοντας το συνολικό αριθμό σε 17.

## Α΄ κατηγορία
Μετείχαν 4 σύλλογοι και το πρωτάθλημα κατέκτησε ο Ολυμπιακός σχετικά εύκολα.

* **Πρωταθλητής**
** **[[Ολυμπιακός Σ.Φ.Π. (ποδόσφαιρο)|Ολυμπιακός]]**
** *Προπονητής*:  Πίτερ Λαντ.
** *Βασικοί Ποδοσφαιριστές*: Αχιλλέας Γραμματικόπουλος (τερμ.), Γιώργος Μαλεύρης, Θ. Κέλερης, Λάζαρος Κατσίγιαννης, Αλιφραγκής, Γιάννης Χέλμης, Κορσιάνος, Γιάννης Βάζος, Θεολόγος Συμεωνίδης, Ράγκος, Μιχάλης Αναματερός.
** *Αναπληρωματικοί*: Νίκος Καρνέσης (τερμ.), Σ. Βάζος, Σπύρος Δεπούντης, Δημήτρης Λιβάς, Αντώνης Κασιμάτης.
* **Πρώτος σκόρερ**: Γιάννης Βάζος: 9 γκολ.

### Βαθμολογία

Ο ουραγός Άρης παρέμεινε στην κατηγορία, αφού επικράτησε στους αγώνες διαβάθμισης επί της πρωταθλήτριας Β΄ κατηγορίας Άμυνας Κοκκινιάς με 2-1, 1-0.

#### Γνωστοί αγώνες

* **Ολυμπιακός** - Εθνικός: 5–1
* Εθνικός - **Ολυμπιακός**: 1–2
* **Θησέας** - Εθνικός: 3–2
* **Εθνικός** - Θησέας: 3–1
* **Ολυμπιακός** - Θησέας: 9–0
* Θησέας - **Ολυμπιακός**: 0–6
* **Ολυμπιακός** - Άρης Κοκκινιάς: 7–0
* Άρης Νικαίας - **Ολυμπιακός**: 0–4

## Β΄ κατηγορία
Στη Β΄ κατηγορία μετείχαν έξι σύλλογοι αλλά δεν είναι γνωστές οι αγωνιστικές λεπτομέρειες. Πρωταθλήτρια αναδείχθηκε η Άμυνα, ενώ τη δεύτερη θέση διεκδίκησαν η Προοδευτική και η Αθλητική Ένωσις Κωνσταντινουπολιτών.

* **Πρωταθλήτρια**: '''Άμυνα Κοκκινιάς'''. Στους αγώνες διαβάθμισης ηττήθηκε και στα δύο ματς με σκορ 1-2 και 0-1 από τον ουραγό της Α΄ κατηγορίας Άρη Πειραιά και δεν ανέβηκε κατηγορία.
* **Διαβάθμιση**: Ατρόμητος Καμινίων, ηττήθηκε στους αγώνες και υποβιβάστηκε.

## Γ΄ κατηγορία

Στη Γ΄ κατηγορία μετείχαν οι υπόλοιποι σύλλογοι της ΕΠΣ Πειραιά αλλά δεν είναι γνωστές οι αγωνιστικές λεπτομέρειες.
* **Πρωταθλήτρια Γ΄ κατηγορίας**: Μοσχάτο. Και οι 6 ομάδες που είχαν δικαίωμα συμμετοχης αγωνίστηκαν στη Γ και την επόμενη περίοδο

## Πηγές

* Ηλεκτρονικό αρχείο εφ. "Αθλητική Ηχώ".
* Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 236-237.
* Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951.
* Στατιστική ποδοσφαίρου.
* εφ. "Αθλητικό Βήμα", 1938, σ.246.

## Αναφορές


Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1937-1938
Αττάλεια Αιτωλίας

Η **Αττάλεια** ήταν μια ελληνιστική πόλη της αρχαίας Αιτωλίας. 

Η ύπαρξή της πιστοποιείται από τον τύπο *Ατταλεύς* που βρέθηκε σε μια αιτωλική χειραφέτηση του τέλους του 3ου αιώνα π.Χ. Πράγματι ο βασιλιάς της Περγάμου **[[Άτταλος Α' της Περγάμου|Άτταλος Α΄]]** καλλιέργησε καλές σχέσεις με την Αιτωλική Συμπολιτεία. Όπως επιβεβαιώνει ο ιστορικός των χρόνων εκείνων Πολύβιος (4,65,6-7), ιδρυτής των Ατταλιδών όχι μόνο υποστήριξε την συμπολιτεία κατά τον πρώτο Μακεδονικό πόλεμο, αλλά και οχύρωσε την αιτωλική πόλη Ελαώ (κοντά στο σημερινό Ευηνοχώρι). Επομένως βάσει του εθνικού τύπου Ατταλεύς R. E. Allen, συμπέρανε ότι οι Αιτωλοί από ευγνωμοσύνη στον βασιλιά ίδρυσαν μια Αττάλεια προς τιμήν του. Πολύ πιθανόν να επανίδρυσαν μια παλαιότερη πόλη -κατά το ειωθός των ελληνιστικών χρόνων-.

Άγνωστη η σημερινή της τοποθεσία. Μπορεί να ήταν και η παλαιότερη Ελαώς. Σίγουρα θα βρισκόταν στον νομό Αιτωλοακαρνανίας. 

## Πηγές
* Getzel M. Cohen: The Hellenistic settlements in Europe, the Islands, and Asia Minor, University of California Press, 1996, ISBN 0-520-08329-6

Κατηγορία:Πόλεις της αρχαίας Αιτωλοακαρνανίας
Ολυμπιάς Περραιβίας

Η **Ολυμπιάς** ήταν μια ελληνιστική πόλη της αρχαίας Περραιβίας. 

Όταν ο Ρωμαίος ύπατος Φλαμινίνος ανακύρησσε την *ανεξαρτησία των Ελλήνων* το 196 π.Χ. από τους Αντιγονίδες, είχε ήδη αποσπάσει από τον Φίλιππο τους Γόννους. Σαν αντιστάθμισμα ο Μακεδών βασιλεύς επανίδρυσε την γειτονική πόλη Γοννοκόνδυλο σε Ολυμπιάδα, από το βουνό Όλυμπος. Ίσως η ονομασία αυτή να κράτησε ώς το 185 π.Χ. όταν οι Γόννοι επανέκτησαν την επικράτειά τους. 

## Πηγές
* The Hellenistic settlements in Europe, the Islands, and Asia Minor του Getzel M. Cohen.

Κατηγορία:Πόλεις της αρχαίας Θεσσαλίας
Ευκάλυπτος ο σφαιρικός

Ο **Ευκάλυπτος ο σφαιρικός** (*Eucalyptus globulus*) είναι ένα είδος ευκαλύπτου που φτάνει σε ύψος τα 80 μέτρα. Είναι αειθαλές δέντρο με ξερό φλοιό που μαδάει βγάζοντας μακριές ταινίες αφήνοντας τον κορμό λείο και το χρώμα του σταχτίλευκο. Ο ευκάλυπτος ο σφαιρικός  κατάγεται από την Αυστραλία και την Τασμανία, αλλά έχει εγκλιματιστεί και απαντάται στη φύση στην Ευρώπη, στη Νότια Αφρική, στη Νέα Ζηλανδία, στην Καλιφόρνια και στη Χαβάη. Εισήχθη στην Ελλάδα από τον βοτανολόγο και λόγιο Θεόδωρο Ορφανίδη το 1862. Καλλιεργείται κυρίως στη νότια Ελλάδα και στη Χαλκιδική και βρίσκεται σε δάση και κήπους.

## Χαρακτηριστικά
Έχει μέτριο με μεγάλο ύψος που φτάνει τα 90 μέτρα υπό ευνοϊκές συνθήκες, αν και τα περισσότερα άτομα του είδους έχουν ύψος 15 με 25 μέτρα. Σε δυσμενείς συνθήκες, ο ευκάλυπτος ο σφαιρικός έχειν θαμνώδη εμφάνιση. Έχει σκληρό, γκριζωπό κορμό ο οποίος αποβάλλει κομμάτια που έχουν σχήμα λωρίδας. Τα άνθη του είναι λευκά και όταν γονιμοποιηθούν γίνονται γκρίζες κάψες με 3 έως 6 εγκοπές. Τα φύλλα του είναι γλαυκόχρωμα και επιμήκη. Αναπτύσσεται γρήγορα.

## Χρήσεις
Μερικοί τον φυτεύουν στον κήπο του σπιτιού τους αφού εκτός της σκιάς και της δροσιάς που παρέχει έχει τη δυνατότητα να απομακρύνει και τα κουνούπια, αυτός είναι και ο λόγος που εισήχθη στην Ελλάδα εξ αρχής, όπως αναφέρεται στην εισαγωγή. Έτσι απαλλάχθηκαν από την ελονοσία  τα λουτρά Κυλλήνης, όπου οι σιδηρόδρομοι Πελοποννήσου δημιούργησαν ευκαλυπτοφυτεία Από τα φύλλα του εξάγεται ένα αιθέριο έλαιο, το ευκαλυπτέλαιο, με βασικό συστατικό την ευκαλυπτόλη (ή κινεόλη). Το έλαιο ή μόνον η κινεόλη, έχει φαρμακευτικές χρήσεις σε σταγόνες και εισπνοές   ως αντισηπτικό για τους πνεύμονες, ιδίως σε βρογχίτιδες, σε ρινικά και στοματικά σκευάσματα. Γνωστές είναι οι καραμέλλες ευκαλύπτου. Επίσης το αιθέριο έλαιο χρησιμοποιείται στην αρωματοποιία και τη σαπωνοποιία.

## Ονομασία
Το επίθετο **globulus** σημαίνει κυριολεκτικά **σφαιρούλα** και το όνομα του ευκάλυπτου του σφαιρικού  αναφέρεται στο σχήμα της κάψας του καρπού του φυτού. Αναφέρεται και ως ευκάλυπτος ο σφαιριόκαρπος.

## Πηγές


## Εξωτερικοί σύνδεσμοι

Κατηγορία:Μυρτοειδή
Κατηγορία:Χλωρίδα της Αυστραλίας
Κατηγορία:Εγκλιματισμένη χλωρίδα στη Μεσόγειο
Κατηγορία:Εγκλιματισμένη χλωρίδα στην Ευρώπη
Κατηγορία:Καλλωπιστικά δέντρα
Κατηγορία:Φαρμακευτικά φυτά
Κατηγορία:Μελιτοφόρα φυτά
Θησαυρός της Αίγινας

thumb|right|250px|Ελάσματα χρυσού. Μέρος της συλλογής του θησαυρού της Αίγινας.
Ο **θησαυρός της Αίγινας** είναι πλούσια αρχαιολογική συλλογή αρχαίων ελληνικών κοσμημάτων. Φυλάσσεται και εκτίθεται στο Βρετανικό μουσείο.
## Περιγραφή και ιστορική τοποθέτηση
Τα εκθέματα του θησαυρού της Αίγινας είναι κοσμήματα από χρυσό και πολύτιμους λίθους. Παρουσιάζουν χαρακτηριστικά Μινωικής τέχνης με Αιγυπτιακή επιρροή. Αποτελούν μια από τις πιο αξιόλογες συλλογές αρχαίων έργων τέχνης της εποχής του χαλκού που σώζονται μέχρι σήμερα. Βρέθηκαν στα τέλη του 19ου αιώνα στην Αίγινα υπό αδιευκρίνιστες συνθήκες και πουλήθηκαν  στο Βρετανικό Μουσείο από τον έμπορο George Brown. Δημοσιεύθηκαν από τον Έβανς, ο οποίος τα χρονολόγησε στον 8ο αιώνα π.Χ. Σήμερα αξιολογούνται μεταξύ 1850 και 1550 π.Χ., εποχή κατά την οποία, η Αίγινα κατοικείτο από Μινωικές αποικίες.

## Βιβλιογραφία
* Journ. Hell. Stud., XIII, p. 195 ff.
* Hoernes, Moritz. Urgeschiche der bildenden Kunst in Europa, p. 414.
* Montelius, La civilisation primitive en Italie depuis l'introduction des metaux, II, pl. 368, 4.
* Mon. Ant., XIV., cols. 592-3.
* B.S.A, VIII., p. 243, II.
* Εφημερίδα Αρχαιολογική, 1889, pl. vii.
* Εφημερίδα Αρχαιολογική, 1906, col. 233, figs. 10, II.
* Cf. Schuchhardt, Schliemann's excavations, p. 171, fig. 146 ; ibid., p. 189, fig. 166 ; ibid., p. 263, fig. 265.
* Journ. Hell. Stud., XXIV., p. 323, No. 4905.
* Εφημερίδα Αρχαιολογική, 1895, col. 252.
* Early Age of Greece, p. 355 and passim.
* Cf. Burrows, Discoveries in Crete, p. 144.
## Πηγές
* 
## Εξωτερικοί σύνδεσμοι

* Παρουσίαση της συλλογής στο Βρετανικό Μουσείο 

Κατηγορία:Θησαυρός της Αίγινας
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Αττική
Εξολοθρευτής: Η Σωτηρία

Το **''Εξολοθρευτής: Η Σωτηρία** *([[αγγλικά]]: *Terminator Salvation*) είναι περιπέτεια [[Επιστημονική φαντασία|επιστημονικής φαντασίας]] παραγωγής [[2009]], σε σκηνοθεσία του McG. Πρωταγωνιστούν οι [[Κρίστιαν Μπέιλ]], [[Σαμ Γουόρθινγκτον]], [[Μπράις Ντάλας Χάουαρντ]] και [[Αντόν Γιέλτσιν|Άντον Γιέλτσιν]]. Αποτελεί την τέταρτη ταινία [[Εξολοθρευτής (franchise)|της σειράς]], η οποία αποτελεί συνέχεια της [[Εξολοθρευτής 3: Η Εξέγερση των Μηχανών|τρίτης ταινίας]], αλλά και προάγγελο της [[Ο Εξολοθρευτής|πρώτης]]. Η ταινία εστιάζει στον πόλεμο ανάμεσα στις μηχανές και την ανθρώπινη αντίσταση στο κοντινό μέλλον. Το *Εξολοθρευτής: Η Σωτηρία* είναι η πρώτη ταινία στην οποία ο [[Άρνολντ Σβαρτσενέγκερ]] δεν βρίσκεται στον πρωταγωνιστικό ρόλο, ωστόσο χρησιμοποίηθηκαν εικόνες από αρχείο σε κάποιες σκηνές.

==Πλοκή==
Η πλοκή της ταινίας τοποθετείται χρονικά στο έτος [[2018]], δεκατέσσερα χρόνια μετά τα γεγονότα της τρίτης ταινίας. Η Ημέρα της Κρίσης έχει παρέλθει και ο υπερ-υπολογιστής Skynet προσπαθεί να αφανίσει τους τελευταίους εναπομείναντες ανθρώπους χάρη σε υπερσύγχρονα [[Σάιμποργκ|ανδροειδή]], γνωστά ως Εξολοθρευτές. Ταυτόχρονα οι άνθρωποι οργανώνουν την αντίστασή τους ενάντια στις μηχανές. Αρχηγός της αντίστασης είναι ο Τζον Κόνορ, ο οποίος ετοιμάζεται να οδηγήσει τους ανθρώπους στη μάχη ενάντια στο Skynet και τις μηχανές. Ο Κόνορ όμως θα έρθει αντιμέτωπος με τον Μάρκους Ράιτ, έναν πρώην φυλακισμένο, που έχει δωρίσει το σώμα του στην επιστήμη, αναζητώντας μια δεύτερη ευκαιρία. Ο Ράιτ είναι εφοδιασμένος με πολλούς μηχανισμούς, βάζοντας τον Κόνορ σε δίλημμα για το αν είναι πραγματικός άνθρωπος ή μηχανή και αν θα πρέπει να τον εμπιστευτεί.

== Ηθοποιοί και χαρακτήρες ==
* Κρίστιαν Μπέιλ στο ρόλο του *Τζον Κόνορ*
* [[Σαμ Γουόρθινγκτον]] στο ρόλο του *Μάρκους Ράιτ*
* [[Μπράις Ντάλας Χάουαρντ]] στο ρόλο της *Κέιτ Κόνορ*
* Άντον Γέλτσιν στο ρόλο του *Κάιλ Ρις*
* Μουν Μπλάντγκουντ στο ρόλο της *Μπλερ Ουίλιαμς*
* [[Ελένα Μπόναμ Κάρτερ]] στο ρόλο της *Σερένα Κόγκαν*
* Μάικλ Άιρονσαϊντ στο ρόλο του *Στρατηγού Άσνταουν''

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Μετα-αποκαλυπτικές ταινίες
Κατηγορία:Ταινίες Terminator
Κατηγορία:Ταινίες του 2009
Κατηγορία:Ταινίες παραγωγής Columbia Pictures
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες γυρισμένες στο Νέο Μεξικό
Κατηγορία:Ταινίες με μουσική σύνθεση Ντάνι Έλφμαν
Κατηγορία:Ταινίες σίκουελ
Καλαθοσφαίριση στους Θερινούς Ολυμπιακούς Αγώνες 1984

180px|right
Τα **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1984|23ης Ολυμπιάδας]]** διεξήχθησαν στο κλειστό στάδιο *Φόρουμ* του Ίνγκλγουντ, πόλης του ευρύτερου Λος Άντζελες που διοργάνωνε τους Αγώνες, από τις 29 Ιουλίου έως τις 10 Αυγούστου 1984. Συμμετείχαν δώδεκα εθνικές ομάδες ανδρών (11ο τουρνουά) και έξι γυναικών (3ο).

Όπως και οι προηγούμενοι, οι Αγώνες του Λος Άντζελες δεινοπάθησαν από τις ψυχροπολεμικές εντάσεις. Τούτη τη φορά ήταν σειρά της ΕΣΣΔ και αρκετών συμμάχων τους να απέχουν, ως ανταπόδοση στο αμερικανοκίνητο μποϊκοτάζ του 1980. Στα μπασκετικά τουρνουά, για τα οποία είχαν ήδη ολοκληρωθεί οι διαδικασίες πρόκρισης όταν εξαγγέλθηκε το μποϊκοτάζ, αυτό σήμανε την αποχώρηση στους μεν άνδρες της Σοβ. Ένωσης, στις δε γυναίκες της Σοβ. Ένωσης και της Ουγγαρίας, καθώς και την αναπλήρωσή τους από επιλαχόντες.   

Χρυσοί ολυμπιονίκες αναδείχθηκαν και στις δύο κατηγορίες τα αντιπροσωπευτικά συγκροτήματα της διοργανώτριας χώρας (9ο χρυσό για την ανδρική και 1ο για τη γυναικεία ομάδα).

## Πίνακας μεταλλίων
[250px|thumb|right|Το '''''Φόρουμ''''', έδρα και των δύο τουρνουά, χτίστηκε το 1967 ως ιδιόκτητο στάδιο των [Λος Άντζελες Λέικερς. Μετά τη μετακόμιση των τελευταίων στο Στέιπλς Σέντερ το 1999, πωλήθηκε σε μία αφροαμερικανική προτεσταντική εκκλησία.]]

## Κατάταξη ομάδων


1984
Καλαθοσφαίριση στους Θερινούς Ολυμπιακούς Αγώνες 1984 / άνδρες

right|150px

Το **τουρνουά [[καλαθοσφαίριση]]ς ανδρών της [[Θερινοί Ολυμπιακοί Αγώνες 1984|23ης Ολυμπιάδας]]** έλαβε χώρα μεταξύ 29 Ιουλίου - 10 Αυγούστου 1984 στo κλειστό στάδιο *Φόρουμ* του ευρύτερου Λος Άντζελες, με τη συμμετοχή δώδεκα εθνικών ομάδων.

Στο Λος Άντζελες συνεχίστηκαν οι ψυχροπολεμικές έριδες που είχαν ξεκινήσει παραμονές των Αγώνων της Μόσχας. Δύο μήνες πριν ξεκινήσει η διοργάνωση, δεκαπέντε κομμουνιστικά κράτη ανακοίνωσαν ότι δε θα συμμετάσχουν, ανταποδίδοντας το αμερικανικό μποϊκοτάζ του 1980. Στην καλαθοσφαίριση ανδρών, αυτό σήμαινε αποχώρηση της Εθνικής ΕΣΣΔ.

Στο αγωνιστικό κομμάτι, το τουρνουά διεξήχθη σε δύο φάσεις: Αρχικά οι ομάδες χωρίστηκαν σε δύο ομίλους των έξι. Κάθε θέση οδηγούσε σε προκαθορισμένες χιαστί διασταυρώσεις στη β΄ φάση, οι οποίες κατέληγαν στα μετάλλια. Νικήτριες αναδείχθηκαν πολύ άνετα οι Ηνωμένες Πολιτείες (9ο χρυσό σε 11 Ολυμπιάδες), νικώντας όλους τους αγώνες με διψήφια διαφορά. Δεύτερη τερμάτισε η Ισπανία, κατακτώντας το πρώτο της μετάλλιο σε παγκόσμια διοργάνωση, και τρίτη η Γιουγκοσλαβία.

Πρώτοι σκόρερ αναδείχθηκαν οι Αντονέλο Ρίβα (Ιταλία, καλύτερος μέσος όρος με 31,2) και Οράσιο Λόπες (Ουρουγουάη, περισσότεροι πόντοι με 199). Στο τουρνουά πήραν το «βάπτισμα του πυρός» σε παγκόσμιο επίπεδο δύο νεαροί που αργότερα αναδείχθηκαν σε κορυφαίες φυσιογνωμίες του αθλήματος, ο Αμερικανός Μάικλ Τζόρνταν κι ο Γιουγκοσλάβος Ντράζεν Πέτροβιτς, καθώς κι ότι ήταν η τελευταία διοργάνωση πριν την εισαγωγή του τριπόντου από τη FIBA.

## Συμμετέχοντες
### Αυτόματη πρόκριση
Η FIBA παραχώρησε αυτοδίκαιη πρόκριση στη διοργανώτρια χώρα και το ζευγάρι του τελικού της Μόσχας:
* 
* 
* 

### Πρόκριση από τις ηπειρωτικές ζώνες
Τα υπόλοιπα εννέα εισιτήρια δόθηκαν μέσω ηπειρωτικών διοργανώσεων, ανάλογα με τη δύναμη κάθε ζώνης. Πιο συγκεκριμένα:

**α** Η Δυτική Γερμανία προκρίθηκε ως πρώτη επιλαχούσα μετά την αποχώρηση των Σοβιετικών.

## Προκριματικός γύρος

* Χωρισμός με κλήρωση και πρόνοια για ομοιόμορφη κατανομή ομάδων από την ίδια ήπειρο.
* Αγώνες: 29 Ιουλίου - 4 Αυγούστου
} || 5 || 0 || 457 || 366 || **10**
|-bgcolor="#ccffcc"
|align=left| || 4 || 1 || 437 || 363 || **9**
|-bgcolor="#ccffcc"
|align=left| || 3 || 2 || 383 || 403 || **8**
|-bgcolor="#ccffcc"
|align=left| || 2 || 3 || 384 || 376 || **7**
|-
|align=left| || 1 || 4 || 401 || 423 || **6** 
|-
|align=left| || 0 || 5 || 349 || 480 || **5**
|}

## Τελικός γύρος
### Διασταυρώσεις μεταλλίων

### Διασταυρώσεις θέσεων 9 - 12

### Αγώνες θέσεων 5 - 8

## Τελική κατάταξη

## Εξωτερικοί σύνδεσμοι
* 1984 Olympic Games: Tournament for Men - επίσημος ιστοχώρος της FIBA

1984
Μακρύρυγχος πριονοκαρχαρίας

Ο **μακρύρυγχος πριονοκαρχαρίας** (επιστημονική ονομασία *Pristiophorus cirratus* - *Πριστιοφόρος ο σγουρός*) είναι ένας πριονοκαρχαρίας που απαντάται στον ανατολικό Ινδικό ωκεανό, γύρω από τη νότια Αυστραλία πάνω από την ηπειρωτική υφαλοκρηπίδα. Φτάνει σε μήκος 1,35 μέτρα. Ιδιαίτερο χαρακτηριστικό του είναι το πριονωτό ρύγχος του, που αποτελεί το 30% του συνολικού μήκους του καρχαρία. Είναι ωοζωοτόκο είδος καρχαρία.

Κατηγορία:Πριστιοφορόμορφα
Κατηγορία:Καρχαρίες
The Final Countdown (τραγούδι)

Το **The Final Countdown** (ελληνικά: *Η Τελική Αντίστροφη Μέτρηση*) είναι ένα τραγούδι του σουηδικού Rock συγκροτήματος Europe, το οποίο συμπεριλήφθηκε στο ομώνυμο άλμπουμ τους, το 1986, επίσης ήταν το πρώτο single, που κυκλοφόρησε από αυτόν τον δίσκο. Το τραγούδι το έγραψε εξ ολοκλήρου ο Τζόι Τέμπεστ. Το single έφτασε νούμερο 1 στα chart 25 χωρών, συμπεριλαμβανομένου και του Ηνωμένου Βασιλείου, στο οποίο έγινε και χρυσό. Ενώ στις ΗΠΑ, έφτασε το νούμερο 8 στα  *[[Billboard Hot 100]]*. 

## Παραπομπές


Κατηγορία:Τραγούδια του 1986
Κατηγορία:Singles του 1986
Κατηγορία:Singles του 1999
Κατηγορία:Singles της Epic Records
Κατηγορία:Νούμερο 1 singles στην Αυστρία
Βιγλάτορες

Κατά την αρχαία προϊστορική και ιστορική περίοδο σε πολλά παράκτια υψώματα της ηπειρωτικής και νησιωτικής Ελλάδας, είχαν κτιστεί πύργοι, από τους οποίους ήταν ορατό ένα μεγάλο τμήμα του θαλάσσιου ορίζοντα.

Κατά την περίοδο της Ενετοκρατίας, πολλοί από αυτούς τους παλαιούς πύργους είχαν επισκευασθεί και νέοι είχαν οικοδομηθεί και πήραν το όνομα βίγλες. Το έργο των αρχαίων φρυκτωρών ανέλαβαν οι **βιγλάτορες**. Αυτοί είχαν ηλικία από 17-50 ετών και ήταν εκπαιδευμένοι στη χρήση των όπλων. Τους βιγλάτορες καθόριζαν σε κάθε βίγλα οι πρωτόγεροι των κοντινών χωριών. Είχαν καθήκον να κατοπτεύουν το θαλάσσιο ορίζοντα νύχτα και μέρα και να επισημαίνουν τα πλοία που έπλεαν προς την παραλία. Με διάφορα σήματα που μετέδιδε η μία βίγλα προς την άλλη, ειδοποιούσαν τη διοίκηση που είχε έδρα την πόλη, καθώς και τους διοικητές των λόχων εάν επρόκειτο για φιλικά ή εχθρικά πλοία. Επίσης με τα κατάλληλα σήματα ενημερώνονταν οι κάτοικοι των χωριών και κατέφευγαν για προστασία στα φρούρια ή στις κορυφές των βουνών.

Η φρούρηση στις βίγλες κυρίως στις παράκτιες γίνονταν όλο το χρόνο μόνο τη μέρα και οι φρουροί ονομάζονταν μεροβίγλοι. Κατά τη θερινή περίοδο η φρούρηση γινόταν και τη νύχτα και οι φρουροί ονομάζονταν νυχτοβίγλοι.

Κατηγορία:Αρχαία Ελλάδα
Κατηγορία:Πύργοι στην Ελλάδα
Κατηγορία:Μεσαιωνική ελληνική ιστορία
Διόνυσος και Αριάδνη (Βρετανικό Μουσείο)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 311 ειδώλιο του Διονύσου και της Αριάδνης που βρέθηκε στη Ρόδο το 1889.
## Περιγραφή
Το χάλκινο ανάγλυφο ειδώλιο κοσμούσε ίσως κάποια υδρία. Ο θεός Διόνυσος παρουσιάζεται άμουσος, με κατσαρά μαλλιά. Φοράει ιμάτιο από τους μηρούς και στους ώμους. Το αριστερό πόδι είναι σταυρωτό πάνω από το δεξί. Στηρίζει το αριστερό χέρι επάνω σε στήλη, ενώ στο δεξί κρατάει το κέρας της Αμαλθείας. Η Αριάδνη στρέφει το βλέμμα της προς τον Διόνυσο, ενώ ακουμπάει το δεξί χέρι της στον δεξί του ώμο. Φοράει μακρύ χιτώνα.

## Ερμηνεία και ιστορική τοποθέτηση
Το έργο συμβολίζει το γάμο του Διονύσου με την Αριάδνη, ως σύμβολο της επιστροφής της άνοιξης και της καρποφορίας. Το έργο έχει όλα τα χαρακτηριστικά της ελληνικής τέχνης του 4ου αιώνα π.Χ.

## Πηγές

* 

## Εξωτερικοί σύνδεσμοι
* Παρουσίαση του μπρούτζινου ανάγλυφου από το Βρετανικό Μουσείο

Κατηγορία:Ειδώλια
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στα Δωδεκάνησα
HTTP 403

Στο πρωτόκολλο HTTP που χρησιμοποιείται στο World Wide Web , το **403 Forbidden** είναι ένας  κωδικός κατάστασης HTTP που επιστρέφεται από έναν διακομιστή Web, όταν ένας χρήστης ζητά μια ιστοσελίδα ή μέσο στο οποίο ο διακομιστής δεν τους επιτρέπει την πρόσβαση. Με άλλα λόγια, ο διακομιστής μπορεί να προσπελάσει, αλλά να αρνηθεί τελικά  να επιτρέψει την πρόσβαση στη σελίδα. 

Αυτή η απάντηση επιστρέφει ο Apache web server, όταν οι λίστες καταλόγων έχουν απενεργοποιηθεί. Ο Microsoft IIS απαντά με τον ίδιο τρόπο, όταν αρνούνται οι λίστες καταλόγων. Η ίδια απάντηση μπορεί επίσης να επιστραφεί από το διακομιστή, εάν ο πελάτης εξέδωσε ένα αίτημα με την μέθοδο WebDAVPROPFIND, αλλά δεν προσδιόρισε ταυτόχρονα την απαιτούμενη τιμή στη μεταβλητή Βάθος (Depth), ή δήλωσε τιμή στο  Βάθος "infinity" (άπειρο).

;Υποκατηγορίες κωδικών σφαλμάτων 403 για τον Microsoft IIS

*403.1 - Execute access forbidden.
*403.2 - Read access forbidden.
*403.3 - Write access forbidden.
*403.4 - SSL required.
*403.5 - SSL 128 required.
*403.6 - IP address rejected.
*403.7 - Client certificate required.
*403.8 - Site access denied.
*403.9 - Too many users.
*403.10 - Invalid configuration.
*403.11 - Password change.
*403.12 - Mapper denied access.
*403.13 - Client certificate revoked.
*403.14 - Directory listing denied.
*403.15 - Client Access Licenses exceeded.
*403.16 - Client certificate is untrusted or invalid.
*403.17 - Client certificate has expired or is not yet valid.
*403.18 - Cannot execute request from that application pool.

## Δείτε επίσης
*HTTP
*HTTP 404

## Σημειώσεις


## Παραπομπές


## Εξωτερικοί σύνδεσμοι
* Help for HTTP 403 'Forbidden' errors
* SELinux: chcon -R -t httpd_sys_content_t /web/  

Κατηγορία:Διαδίκτυο
Κατηγορία:Σφάλματα υπολογιστών
Πρωτάθλημα Ε.Π.Σ. Πειραιώς 1940-41

Στο πρωτάθλημα της **[[Ε.Π.Σ. Πειραιώς]] 1940-41** διακόπηκε πριν καλά-καλά ξεκινήσει λόγω του ξεσπάσματος του ελληνοϊταλικού πολέμου στις 28 Οκτωβίου 1940. Προηγείτο ο Ολυμπιακός με τρεις νίκες σε τρία ματς. Ο συνολικός αριθμός των συλλόγων-μελών της Ένωσης παρέμεινε 15. Στα χρόνια της γερμανικής κατοχής, το 1943, εντάχθηκε στην Ένωση η Α.Ε. Καραβά ανεβάζοντας το σύνολο σε 16. Μεταπολεμικά εντάχθηκαν και άλλοι σύλλογοι.

## Α΄ κατηγορία

Στην Α΄ κατηγορία μετείχαν 7 σύλλογοι για πρώτη φορά τόσοι πολλοί από την ίδρυση της ΕΠΣΠ. Μέχρι την έναρξη του ελληνοϊταλικού πολέμου είχαν διεξαχθεί τρεις αγωνιστικές, στις 6, 13 και 20 Οκτωβρίου. Η διακοπή βρήκε πρωτοπόρο τον Ολυμπιακό με τρεις νίκες, χωρίς να έχει δεχτεί γκολ. Μεταξύ άλλων είχε νικήσει και το βασικό του αντίπαλο Εθνικό με 2-0, οπότε ουσιαστικά είχε βάλει σοβαρή υποψηφιότητα για τον τίτλο. Το ξέσπασμα του πολέμου διέκοψε κάθε ποδοσφαρική δραστηριότητα και τελικά το πρωτάθλημα ματαιώθηκε.

### Βαθμολογία
Μετά τις τρεις πρώτες αγωνιστικές η προσωρινή βαθμολογία είχε ως εξής:

 Μεταπολεμικά, ο "Κεραμεικός" συνενώθηκε με τον Ατρόμητο Πειραιώς.

Γνωστά αποτελέσματα:

6 Οκτωβρίου 1940:
:Ολυμπιακός - Κεραμεικός: 7-0
:Εθνικός - Προοδευτική: 2-2
:Θησέας - Αργοναύτης: 5-1

13 Οκτωβρίου 1940:
:Ολυμπιακός - Εθνικός: 2-0
:Προοδευτική - Αργοναύτης: 6-2
:Κεραμεικός - Άρης Πειραιώς: 2-2

20 Οκτωβρίου 1940:
:Ολυμπιακός - Θησέας: 4-0
:Εθνικός - Άρης Πειραιώς: 5-1
:Κεραμεικός - Προοδευτική: 1-0

## Β΄ κατηγορία

Η Β΄ κατηγορία ξεκίνησε στις 6 Οκτωβρίου με 3 αγώνες, αλλά διακόπηκε μετά τις 28 Οκτωβρίου που ξέσπασε ο πόλεμος. Στους αγώνες συμμετείχαν 9 ομάδες, καθώς το Σεπτέμβρη του 1940 επιβλήθηκε από την ΕΠΟ εξάμηνος αποκλεισμός στην Άμυνα Νίκαιας , εξαιτίας βιαιοπραγίας ενός ποδοσφαιριστή της κατά διαιτητή σε φιλικό αγώνα με την Προοδευτική

### Αποτελέσματα
* 1η αγωνιστική (6/10/1940)
** Φαληρικός - Ατρόμητος: 1-5
** Νεάπολις - Φαληρική: 2-1
** Πανελευσινιακός - Ένωσις Μοσχάτου: 8-1
* 2η αγωνιστική (13/10/1940)
** Πανελευσινιακός - Ατρόμητος Π.: 6-0
** ΑΕΚ Πειραιά - Νεάπολις: 4-3
** Φίλαθλοι - Παλιά Κοκκινιά (ή Μοσχάτο): 1-1
* Για τις 27 Οκτωβρίου είχαν προγραμματιστεί οι αγώνες:
** Φίλαθλοι - Μοσχάτο
** Φαληρική - Νεάπολις

## Πηγές

* Ηλεκτρονικό αρχείο εφ. "Αθλητική Ηχώ".
* Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 239-240.
* Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951.
* Στατιστική ποδοσφαίρου.

## Αναφορές


Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1940-1941
Σαλέπι

Η κοινή ονομασία **σαλέπι** αναφέρεται τόσο στο αλεύρι που λαμβάνεται από τους ξηρούς κονδύλους πολλών ειδών της οικογένειας Ορχεΐδες, όσο και στην ονομασία του ίδιου του φυτού που στον κόσμο της φυτολογίας αναφέρεται ως ''Orchis mascula''.
 
## Σύνοψη
Στο σαλέπι αποδίδονται και θεραπευτικές ιδιότητες, καθώς περιέχει αραβίνη, τραγακανθίνη και πολύ άμυλο το οποίο όταν διαλύεται στο νερό δημιουργεί ένα πυκνόρρευστο υγρό και θεωρείται κατάλληλο για την ανακούφιση του βήχα, του άσθματος και του στομαχόπονου. Στις ορχιδέες αυτές και στις θεραπευτικές τους ιδιότητες αναφέρονται ο Ιπποκράτης, ο Ασκληπιός, ο Θεόφραστος, και ο Γαληνός.

## Περιγραφή
Ως φυτό είναι ποώδες και πολυετές, πράσινο στη βάση και μωβ στην κορυφή. Το ριζικό σύστημα αποτελείται από δύο στρόγγυλους ή ελλειψοειδείς κονδύλους. Τα φύλλα τους ομαδοποιούνται στη βάση του βλαστού και είναι επιμήκη και λογχοειδή με χρώμα ανοιχτό πράσινο, μερικές φορές με καφέ-μώβ στίγματα. Η ταξιανθία τους αποτελείται από 6 έως 20 λουλούδια, που συγκεντρώνονται σε πυκνή κυλινδρική διάταξη. Το μέγεθος του άνθους είναι περίπου 2,5 εκατοστά και το χρώμα ποικίλλει από ροζ σε μωβ. Ανθίζει από τον Απρίλιο έως τον Ιούνιο. Σε ορισμένες περιοχές της Δυτικής Μακεδονίας ονομάζεται μονοκλήσι (μόνο για την εκκλησία) γιατί στολίζει περιμετρικά τις μαλάθες (πανέρια) των διαφόρων γλυκισμάτων που προσφέρονται την Πεντηκοστή στη μνήμη των νεκρών. Στην Ελλάδα απαντάται κυρίως στην οροσειρά της Πίνδου, στην Ροδόπη και στο όρος Βέρνο, σε φυσικούς λειμώνες ως υδροχαρές φυτό.

## Χρήσεις

Το σαλέπι χρησιμοποιείται κυρίως στην Ανατολή αλλά και στην Ελλάδα ως χειμωνιάτικο θερμαντικό, μαλακτικό και θρεπτικό ρόφημα. Οι κόνδυλοι αρχικά βρέχονται με ζεματιστό νερό για να απομακρυνθεί το αιθέριο έλαιο που περιέχουν και το οποίο αν παραμείνει, προσδίδει στο σαλέπι γεύση πικρή και δυσάρεστη. Στη συνέχεια αποξηραίνονται και αλέθονται. Παρασκευάζεται αφέψημα της σκόνης, το οποίο γλυκαίνεται με ζάχαρη ή μέλι και αρωματίζεται με κανέλλα ή πιπερόριζα, που και αυτή είναι σκόνη από τη ρίζα του φυτού Ζιγγίβερις η φαρμακευτική (*Zingiber officinale*). Το σαλέπι μπορεί να είναι μία από τις τρεις επιτρεπόμενες επιλογές γεύσης για την παρασκευή παγωτού καϊμάκι.

## Άλλα είδη
[thumb|[Σαλεπιτζής στο Μοναστηράκι.]]
Στην Ινδία και σε άλλες ανατολικές χώρες το σαλέπι λαμβάνεται και από άλλα είδη φυτών των γενών Κυνόρχις (*Cynorchis*), ενώ στην Ωκεανία χρησιμοποιούνται ως σαλέπι τα κονδυλώδη ριζώματα του φυτού Τάκκα η πτεροσχιδής (*Tacca pinatifida*).

## Λαϊκές παραδόσεις

Στην λαϊκή παράδοση το φυτό αυτό ονομάζεται *σερνικοβότανο*, γιατί πίστευαν πως αν ο μέλλων πατέρας έτρωγε μεγάλους βολβούς σαλεπιού θα γεννιόνταν αρσενικό παιδί. Σύμφωνα με την μυθολογία ο Όρχις ήταν γιος μιας νύμφης και ενός σάτυρου και καταδικάστηκε να γίνει φυτό γιατί είχε βιάσει μια ιέρεια κατά τη διάρκεια των βακχικών μυστηρίων.

## Παραπομπές


## Πηγές
*Pierre Delforge, Ορχιδέες της Ευρώπης, Βορείου Αφρικής και Μέσης Ανατολής, 2009

## Εξωτερικοί σύνδεσμοι
* Σαλέπι, το θαυματουργό
* Το Σαλέπι και οι ιδιότητές του 
* Τα αφροδισιακά της φύσης

*Η ιστορία του σαλεπιού


Κατηγορία:Ορχεοειδή
Κατηγορία:Ροφήματα
Κατηγορία:Εβραϊκή κουζίνα
Κατηγορία:Παλαιστινιακή κουζίνα
Κουκουνάρι

μικρογραφία|κουκουνάρι

Ως **κουκουνάρι** είναι γνωστός ο κώνος και ο βρώσιμος σπόρος των πευκοειδών και άλλων κωνοφόρων. Η οικογένεια των πευκοειδών περιλαμβάνει 90 περίπου είδη όμως περίπου 20 από αυτά παράγουν κατάλληλους για συγκομιδή σπόρους. Ο σπόρος αφαιρείται σπάζοντας το σκληρό κέλυφος. Όταν προέρχεται από τη γνωστή κουκουναριά (*Pinus pinea*) είναι ανοικτόχρωμος και θυμίζει σε σχήμα τον κόκκο ρυζιού, αλλά είναι μεγαλύτερος σε μέγεθος. Ο σπόρος από τα κουκουνάρια είναι γνωστός στην Κύπρο ως **πινόλι**.

## Χρήσεις του κουκουναριού

Χρησιμοποιείται από τα αρχαία χρόνια ως εδώδιμος σπόρος και αφροδισιακό, ενώ συχνά προστίθεται σε σαλάτες και σε συνταγές της Μεσογειακής κουζίνας. Χαρακτηριστική είναι η χρήση του κουκουναριού ως βασικό συστατικό της ιταλικής σάλτσας πέστο. Πολλές φορές καβουρδίζεται πριν προστεθεί στη συνταγή, όπως για παράδειγμα όταν χρησιμοποιείται ως ξηρός καρπός στον χαλβά σιμιγδαλιού. Αν και απαντάται αρκετά συχνά και στην ελληνική κουζίνα, οι ποσότητες που χρησιμοποιούνται συνήθως εισάγονται από την Τουρκία και την Ισπανία επειδή η καλλιέργεια της κουκουναριάς δεν έχει διαδοθεί στην Ελλάδα.

## Παραπομπές


## Εξωτερικοί σύνδεσμοι
* 
* 

Κατηγορία:Πευκοειδή
Κατηγορία:Μπαχαρικά
Κατηγορία:Κάρυα και ελαιούχοι σπόροι
Κατηγορία:Σπόροι και καρποί
Κατηγορία:Σπόροι
Κατηγορία:Μη ξυλώδη δασικά προϊόντα
Χημική βιομηχανία

250px|thumb|Πετροχημικό εργοστάσιο στη Λουϊζιάνα (ΗΠΑ)

Με τον συλλογικό όρο **χημική βιομηχανία** χαρακτηρίζεται τόσο κατά σύνολο όσο και κατά μονάδα οι βιομηχανικές επιχειρήσεις που έχουν ως κύριο και αποκλειστικό αντικείμενο δραστηριότητας την μεταποίηση φυσικών πρώτων υλών σε συνθετικές πρώτες ύλες.

Αν και υφίστανται πολλές βιομηχανίες με χημικές δραστηριότητες εν τούτοις υπάρχουν ασαφή όρια προσδιορισμού τους, που σημαίνει ότι δεν συμπεριλαμβάνονται όλες στον όρο αυτό υπό τη στενή του έννοια. Τέτοιες για παράδειγμα βιομηχανίες είναι η μεταλλουργία, η πετρελαϊκή βιομηχανία, (εκτός της πετροχημικής), καθώς και οι βιομηχανίες αλκοολούχων ποτών, απορρυπαντικών, βαφείων, γυαλιού, δέρματος, ζάχαρης, κυτταρίνης, τσιμέντου, φωτογραφικών αναπαραγωγών κ.λπ.

Κατά την ευρύτερη αποδεκτή βιομηχανική ταξινόμηση η χημική βιομηχανία διακρίνεται σε δύο βασικούς κλάδους στην "ορυκτή χημική βιομηχανία" και στην "οργανική χημική βιομηχανία". Και οι δύο αυτοί κλάδοι περιλαμβάνουν επεξεργασία και παραγωγή βασικών προϊόντων είτε ανόργανων, είτε οργανικών που σε μεγάλο ποσοστό των βιομηχανιών αυτών αναχρησιμοποιούν για την τελική παραγωγή καταναλωτικών αγαθών.

## Πηγές
* "Εγκυκλοπαίδεια Πάπυρος Larousse Britannica" τομ.61ος, σελ.109.


Κατηγορία:Βιομηχανικές διεργασίες